****

 **Ejerlauget Jegstrup By**

 **www.ej-by.dk**

**Referat fra generalforsamlingen den 07. september 2021**

Der var incl. bestyrelsen fremmødt 22 medlemmer fordelt på 16 husstande.

Formanden bød velkommen og foreslog Jørgen Christiansen som dirigent. Der var ikke andre forslag.

Jørgen konstaterede, at generalforsamlingen var lovligt indkaldt og gav derefter ordet til formanden.

**Formandens beretning:**

Indledning:

Denne generalforsamling er for regnskabsåret 2019 og 2020 - som endnu ikke har været afholdt på grund af Corona-epidemien og forsamlingsforbuddet.

Corona: Ingen elektronisk generalforsamling

Da Corona-epidemien havde denne generalforsamling en del måneder diskuterede vi om vi skulle afholde den elektronisk. Dette blev dog nedstemt af hensyn til de medlemmer i grundejerforeningen som ikke er så digitale samt GDPR-regler.

GDPR:

Vi var nødt til at forholde os til GDPR-lovgivningen. Vi har dog konkluderet at siden vi ikke har nogen personlige oplysninger eller noget kartotek over grundejerforeningens beboeres personlige data, kan vi undlade at gøre yderligere.

Ny trailer:

Vi fik købt en ny fin trailer, desværre gik 7-pins konverteringsdelen i stykker ret hurtigt. Så man skal muligvis selv have en liggende hvis man har en bil med mismatchende stik.

Gartnerens indsats:

Coronaepidemien gjorde at vi holdt en del udendørs møder og de havde alle en grad af indbygget inspektion over sig. Generelt har vi dog været tilfredse med gartnerens indsats. Der har været enkelte småjusteringer af skæve hække ved Skovgårdsvænget og cykelstien. Vi har endnu engang fået ryddet en meter mellem vores lille skov ved varmeværket og parcellerne op til. Gartneren har også fjernet enkelt udgåede træer gennem perioden.

Kommunen og cykelstien:

Vi havde kontaktet kommunen og fået fjernet noget busk og træ ved enden af cykelstien ved Skovgårdsvænget, men der er igen her i slutningen af perioden ved at være lidt tæt bevokset flere steder langs cykelstien igen. Dog ser det ud til der er blevet lagt grus på flere af stierne i deres skovbevoksede områder.

Skader på vej og fortov:

Under inspektion af veje kan man se at stedet er ved at være over 40 år gammelt. Der er en del småskader på vejene og flere fortovssten der kunne trænge til at blive rettet ud. Og enkelte trærødder der skubber til fortovet. Vi trækker dog reparationerne lidt længere, da område ser pænt og velholdt ud og det er dyrt at få lavet enkelte småskader.

Arkild og Munch Asfalt:

Ved Jegstrupvænget 672, har Arkild lagt fjernvarmerør for Tranbjerg varmeværk. I den forbindelse gravede de ind i det grønne område og fjernede noget af hækken. Vi oplevede mange mangler i den forbindelse. Græsset så forfærdeligt ud, hækken fik en forkert hæk-type

Munch Asfalt som asfalterede cykelstien havde svinet så der lå små stykker asfalt over vejen. Derudover var der skader hvor de havde kørt på vores cykelsti med mindre maskiner.

Vi var i månedsvis i kontakt med Arkild, Munch Asfalt og varmeværk. I dag ser området ok ud, der er stadig småpletter af asfalt men de store er fjernet. Cykelstien er blevet repareret og græsset ser ok ud; men der er stadig en forkert hæktype sat ind, som de dog vil skifte.

Kommunen og vejreparation, plus bump:

Vi har også holdt øje med at Fællesvejen ved Skovgårdsvænget har set en del vedligehold af asfalten – muligvis pga. Den kommende privatisering. Dog er den nyligt anlagte vej skåret op til brønde, og derefter blev der anlagt bump. De lavede en mærkelig afslutning på vejen ud mod stamvejen, men har siden rundet kanten af.

Bumpene på Jegstrupvænget er meget voldsommere at køre over end dem på Skovgårdsvænget. Og vi har været ude at måle højden og længden op, taget fotos og sende det ind som klage til kommunen.

Privatisering af vej, bekostning af advokat og indsamling af informationer:

Generelt set har vi brugt en del tid på at diskutere hvordan vi skulle håndtere privatiseringen af vejene. De helt basale spørgsmål presser sig stadig på.

I starten om kommunen overhovedet kunne gennemføre dette, da vi fik det råd fra Tranbjerg Fællesråds formand at vi bare skulle forholde os passive så ville kommunen droppe planerne.

Det har vi dog ikke tænkt os men vi har nogen komplicerede forhold med Vængerne, varmeværk på Jegstrupvænget samt børnehaven for enden af skovgårdsvænget. Hertil arbejder vi på at få rådgivning.

Økonomi:

Vores økonomi ser ret god ud, vi har ikke brugt penge på snerydning eller andre uforudsete ting.

Beretningen blev enstemmigt vedtaget

**Regnskab:**

Regnskabet for 2019 og 2020, som også var uddelt sammen med indkaldelsen, blev fremlagt og alle punkterne blev gennemgået.

**Indkomne forslag:**

Der er kommet et forslag, om anlæg af vilde blomster på vores fælles arealer. Forslaget blev diskuteret blandt de fremmødte, men forslaget blev nedstemt.

**Budget og fastsættelse af kontingent:**

Budgettet blev gennemgået punkt for punkt.

Der var ingen kommentar, så det blev vedtaget enstemmigt.

V**alg af bestyrelsesmedlemmer:**

Genvalg: Tue Wincentz Boas, Michael Pedersen og Michael Christensen

Valg af nye bestyrelsesmedlemmer: Jesper Skelgård og Ane-Marie Hicks

**Valg af suppleant:** Ulrik Lolk blev valgt

**Valg af revisor:** Grethe Gyllingblev genvalgt

Kirsten Sender blev valgt som ny revisor

**Valg af revisorsuppleant:** Søren Holm blev valgt.

**Eventuelt:**

Det blev nævnt, at foreningen burde spare mere op i vores vejlaug, da der ikke står så mange penge i tilfælde af, at der skal laves større reparationsarbejde på vores veje.

Det blev også forslået, at der blev overført penge fra Grundejerforeningen til vejlauget.

Privatisering af veje blev diskuteret og bestyrelsen arbejder videre med emnet og vil i den forbindelse søge rådgivning.

**Bestyrelsen består af 5 medlemmer og har efterfølgende konstitueret sig som følger:**

Formand: Tue Wincentz Boas, Skovgårdsvænget 658

Næstformand/sekretær: Michael Strange Pedersen, Jegstrupvænget 672

Kasserer: Jan Sørensen, Jegstrupvænget 652

Bestyrelsesmedlem: Michael Christensen, Skovgårdsvænget 626

Traileren er der stadig og kan lånes hos: Per Eriksen, Skovgårdsvænget 630, tel. 29 80 43 18.

Bestyrelsen